CELEX: 32021R1771
Language: bg
Date: 2021-10-07 00:00:00
Title: Регламент (ЕС) 2021/1771 на Комисията от 7 октомври 2021 година за изменение на приложение I към Регламент (ЕО) № 396/2005 на Европейския парламент и на Съвета по отношение на листа от репички (текст от значение за ЕИП)

8.10.2021   
               
               
                  BG
               
               
                  Официален вестник на Европейския съюз
               
               
                  L 356/30
               
            
         РЕГЛАМЕНТ (ЕС) 2021/1771 НА КОМИСИЯТА
         от 7 октомври 2021 година
         за изменение на приложение I към Регламент (ЕО) № 396/2005 на Европейския парламент и на Съвета по отношение на листа от репички
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във или върху храни и фуражи от растителен и животински произход и за изменение на Директива 91/414/ЕИО на Съвета (1), и по-специално член 4 от него,
         като има предвид, че:
         
                     (1)
                  
                  
                     В приложение I към Регламент (ЕО) № 396/2005 са изброени продуктите от растителен и животински произход, за които се прилагат максимално допустимите граници на остатъчни вещества (МДГОВ), определени съобразно разпоредбите на същия регламент.
                  
               
                     (2)
                  
                  
                     С Регламент (ЕС) 2018/62 (2) в част Б от приложение I беше въведен, inter alia, продуктът „листа от репички“, който беше свързан с продукта „къдраво зеле“ в част А от посоченото приложение. Поради това МДГОВ за къдраво зеле се прилагат и за листата от репички.
                  
               
                     (3)
                  
                  
                     Тъй като към момента на приемането на Регламент (ЕС) 2018/62 данните от изпитванията за остатъчни вещества не бяха налични, за да се потвърди дали тази класификация е подходяща, с Регламент (ЕС) 2018/1049 на Комисията (3) беше предвиден преходен период. За да се даде възможност на държавите членки да генерират такива данни, беше въведена бележка под линия, свързана с продукта „листа от репички“, с която този продукт беше освободен от прилагането на МДГОВ за „къдраво зеле“ до 31 декември 2021 г.
                  
               
                     (4)
                  
                  
                     Тъй като държавите членки, които събират такива данни, информираха неотдавна Комисията, че генерирането на данните е било забавено, съответният преходен период следва да бъде удължен с още три години, за да се даде възможност за приключване на изпитванията и за оценката им.
                  
               
                     (5)
                  
                  
                     Поради това съответната бележка под линия в приложение I към Регламент (ЕО) № 396/2005 следва да бъде изменена.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В част Б от приложение I към Регламент (ЕО) № 396/2005 бележка под линия 3 се заменя със следното:
            
                        „(3)
                     
                     
                        МДГОВ се прилагат за листата от репички от 1 януари 2025 г.“
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 7 октомври 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 70, 16.3.2005 г., стр. 1.
         
            (2)  Регламент (ЕС) 2018/62 на Комисията от 17 януари 2018 г. за замяна на приложение I към Регламент (ЕО) № 396/2005 на Европейския парламент и на Съвета (ОВ L 18, 23.1.2018 г., стр. 1).
         
            (3)  Регламент (ЕС) 2018/1049 на Комисията от 25 юли 2018 г. за замяна на приложение I към Регламент (ЕО) № 396/2005 на Европейския парламент и на Съвета (ОВ L 189, 26.7.2018 г., стр. 9).